(फाइल फोटोः बीती 24 जुलाई को पूर्वी मिदनापुर में ही रेप के बाद सात वर्षीय बच्ची की लाश पेड़ से लटकी मिली थी।)

पुलिस के मुताबिक, रविवार रात मृतका की लाश पूर्वी मिदनापुर के एक गांव में पेड़ से लटकी हुई मिली। मृतका के पति बोमकेश गिरी से तृणूमल कार्यकर्ताओं ने 12 लाख रुपए बतौर जुर्माना मांगा था। नहीं दिए जाने पर पत्नी पर हमला किया गया। बता दें कि बंगाल के ग्रामीण इलाकों में जबरन वसूली और न चुकाने पर जुर्माना लगाना आम बात है। जबकि इस घटना को बीती जुलाई में तृणमूल सांसद तापस पाल की विवादित टिप्पणी से जोड़ कर देखा जा रहा है, जिसमें उन्होंने सीपीएम कार्यकर्ताओं को धमकी देते हुए कहा था कि उन्हें मार दिया जाएगा और उनकी पत्नियों से रेप किया जाएगा।